(5)Kohapealsed kontrollkäigud ning ELi ja Moldova volitatud ettevõtjate programmide ühine hindamine on näidanud, et nende programmide julgeoleku ja ohutuse miinimumnõuded on omavahel kooskõlas ja võimaldavad saavutada samaväärseid tulemusi;

(4)Vastastikune tunnustamine võimaldab lepinguosalistel pakkuda soodustusi neile ettevõtjatele, kes on panustanud tarneahela turvalisusesse ning kes on asjaomaste programmide kohaselt volitatud ettevõtjad.

võttes arvesse ühelt poolt Euroopa Liidu (edaspidi „EL“) ja Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut (edaspidi „leping“), mis sõlmiti 27. juunil 2014. aastal Brüsselis, eriti selle peatükki tolli ja kaubanduse soodustamise kohta, mille eesmärk on tugevdada koostööd tolli valdkonnas, et tagada peatüki eesmärkide täitmine ja veelgi soodustada kaubandust, tagades samal ajal tõhusa kontrolli, julgeoleku ja hoides ära pettusi,

1. Käesolevaga tunnustatakse vastastikku, et liidu ja Moldova Vabariigi volitatud ettevõtjate programmid on kokkusobivad ja samaväärsed ning teise poole antud volitatud ettevõtja staatus kiidetakse vastastikku heaks.

5. Kui tolliasutus peab seda vajalikuks, teatab ta teise tolliasutuse programmis osalevate programmiosalistega seotud rikkumistest sellele teisele tolliasutusele, et viimane saaks kohe kontrollida, kas tema antud soodustused ja staatus on asjakohased.

c) võib soodustused punkti a alusel peatada üksnes põhjustel, mis on samaväärsed nendega, mille puhul ta peataks programmiosaliste osalemise oma programmis.

3. Pärast artikli 7 lõikes 2 osutatud läbivaatamismenetlust võivad kummagi lepinguosalise tolliasutused koostöös lepinguosalise territooriumil asuvate teiste valitsusasutustega anda lisasoodustusi, mis võivad hõlmata protsesside ühtlustamist ja saadetiste piiril liikumise prognoositavuse suurendamist niivõrd, kui see on võimalik.

d) äritegevuse järjepidevuse mehhanism. mõlemad tolliasutused püüavad luua äritegevuse järjepidevuse ühise mehhanismi kaubavoogude häirete jaoks, mis on tekkinud julgeolekualaste valmisoleku tasemete tõstmise, piiride sulgemise ja/või loodusõnnetuste, ohtlike vahejuhtumite või muude suuremate intsidentide tagajärjel, selleks et tolliasutused saaksid võimalikult palju hõlbustada ja kiirendada programmiosaliste tarnitavaid esmatähtsate kaupade saadetisi;

c) eeliskohtlemine tollivormistusel: iga tolliasutus võtab programmiosalisele teise lepinguosalise tolliasutuse antud staatust arvesse prioriteetse kohtlemise ja kiirendatud menetluste ning saadetiste lihtsustatud tolliformaalsuste ja kiirendatud ringlusse laskmise tagamisel, juhul kui tegemist on programmiosalisega;

d) kinnitamise või volitamise kuupäev, kui see on teada;

c) programmiosalise staatus – kas tegemist on lubatud, peatatud, tühistatud või kehtetuks tunnistatud liikmestaatusega;

a) käsitama käesoleva otsuse alusel saadud teavet konfidentsiaalsena ning

b) tagama käesoleva otsuse alusel saadud teabe kaitse vähemalt samal tasemel kui kaitstakse tema programmis osalevatelt programmiosalistelt saadud teavet.

3. Olenemata lõike 1 punktist a võib tolliasutus kasutada käesoleva otsuse alusel saadud teavet siseriiklike tollialaste õigusaktide rikkumise tõttu algatatud kohtu- või haldusmenetluses, sealhulgas tõendusmaterjalis, ettekannetes ja ütlustes. Teabe saanud tolliasutus teavitab teabe andnud tolliasutust teabe kasutamisest enne, kui ta teavet kasutab.

4. Iga tolliasutus kohustub:

a) avaldama käesoleva otsuse alusel saadud teavet üksnes sel eesmärgil, milleks see saadi, ning

b) olenemata punktist a, kui tal on kohustus avaldada teavet kohtu- või haldusmenetluses või seaduse alusel, teavitama teabe andnud tolliasutust sellest eelnevalt kirjalikult, välja arvatud juhul, kui see ei ole seaduse või käimasoleva uurimise tõttu lubatud. Niisugusel juhul teatab ta sellest teabe andnud tolliasutusele võimalikult kiiresti pärast seda, kui ta on teabe avaldanud.

5. Iga tolliasutus kohustub:

a) tagama, et tema edastatav teave on täpne ja seda ajakohastatakse korrapäraselt;

b) võtma vastu või säilitama asjakohase teabe kustutamise korra;

c) teavitama viivitamata teist tolliasutust, kui ta teeb kindlaks, et teisele tolliasutusele saadetud teave on ebatäpne, mittetäielik, ebausaldusväärne või kui selle saamine või edasine kasutamine on vastuolus käesoleva otsusega;

d) võtma kõik meetmed, mida ta peab asjakohaseks, et vältida ekslikku tuginemist sellisele teabele, sealhulgas punktis c osutatud teabe täiendamine, kustutamine või parandamine, ning

e) säilitama käesoleva otsuse alusel saadud teavet üksnes seni, kuni see on vajalik käesoleva otsuse rakendamiseks, välja arvatud juhul, kui asjaomase riigi õigusaktidega on ette nähtud teisiti või kui see on vajalik kohtu- või haldusmenetluse jaoks.

6. Lisaks lõigetes 4 ja 5 sätestatule tagab iga tolliasutus eelkõige, et:

a) kehtestatakse kaitsemeetmed (sealhulgas elektroonilised kaitsemeetmed), mille kohaselt kontrollitakse teadmisvajaduse alusel juurdepääsu teabele, mis on saadud teiselt tolliasutuselt käesoleva otsuse alusel;

b) teiselt tolliasutuselt käesoleva otsuse alusel saadud teave on kaitstud loata juurdepääsu, levitamise, muutmise, kustutamise või hävitamise eest;

c) teiselt tolliasutuselt käesoleva otsuse alusel saadud teavet ei avaldata ühelegi eraisikule ega osapoolele, riigile või rahvusvahelisele organile, kes ei ole lepingu osaline, ega ühelegi teisele ELi või Moldova Vabariigi ametiasutusele, välja arvatud juhul, kui see on nõutav kohtu- või haldusmenetluses või asjaomase riigi õiguse alusel, ning

d) teiselt tolliasutuselt käesoleva otsuse alusel saadud teavet säilitatakse alati turvalistes elektroonilistes või paberkandjatel põhinevates salvestussüsteemides ning teiselt tolliasutuselt saadud teabele juurdepääsu, selle avaldamise ja kasutamise kohta säilitatakse logisid või dokumente.

7. Iga tolliasutus kohustub:

a) tagama, et teise tolliasutuse programmiosalise isikuandmeid, mis on seotud tema juurdepääsuga andmetele ning andmete parandamise ja nende ajastamisega või kasutamise ajutise peatamisega, töödeldakse vähemalt tema programmis osaleva programmiosalise isikuandmetega samaväärsel viisil ning

b) avaldama teavet, et teavitada oma programmiosalisi punktis a osutatud taotluste suhtes kohaldatavast menetlusest siseriiklike õigusaktide alusel.